HC Košicen jäädytettyjä pelipaitoja Extraliga-ottelun aikana.
**HC Košice** on slovakialainen jääkiekkoseura Košicen kaupungista. Se pelaa maansa pääsarjatasolla Tipos Extraligassa. Seura on perustettu vuonna 1962. Se pelaa kotiottelunsa runsaat kahdeksan tuhatta katsojaa vetävällä Steel Arénalla. Seurassa on pelannut useita kuuluisia pelaajia, esimerkiksi Peter Bondra ja Ladislav Nagy. Joukkue on voittanut Slovakian mestaruuden vuosina 1995, 1996, 1999, 2009, 2010, 2011, 2014, 2015 ja 2023. Se on kotimaansa liigan menestynein joukkue yhdessä HC Slovan Bratislavan kanssa.

Euroopan kentilläkin se on menestynyt varsin hyvin voitettuaan Continental Cupin vuonna 1998 ja seuraavalla kaudella hopeaa. Euroopan Cupissa se sijoittui toiseksi vuosina 1987 ja 1989. Lisäksi sillä on Super Cupin hopeaa vuodelta 1998 ja Tšekkoslovakian mestaruudet vuosilta 1986 ja 1988.

Historia
--------

Jääkiekkoa pelattiin ensimmäisen kerran Košicessa jo 1920-luvun alussa. HC Košice perustettiin vuonna 1962 nimellä Košice Dukla. Joukkue oli ensimmäiset vuotensa suoraan kytköksissä Tšekkoslovakian valtioon ja armeijaan, mutta jo vuonna 1967 se siirtyi yksityisomistukseen kun sen pääsponsoriksi nousi Itä-Slovakian rautaruukki. Samalla se vaihtoi nimekseen VSŽ Košice.

### Nousu huipulle

Dukla, myöhemmin VSŽ nousi hyvin nopeasti Tšekkoslovakian korkeimmalle liigatasolle. 1980-luvulle tultaessa joukkue pystyi sijoittumaan usein jo 10 parhaan joukkoon. Košicen Vincent Lukáč oli kauden 1982–1983 menestynein maalintekijä. Seuraavana kautena joukkue teki seuraennätyksensä ja sijoittui toiseksi, jääden ainoastaan HC Dukla Jihlavan taakse.

Vuosi 1986 oli Košicen läpimurtovuosi. Voitettuaan runkosarjan, se voitti pudotuspeleissä HC Sparta Prahan sekä HC Pardubicen sekä finaaleissa hallitsevan mestarin Jihlavan. Seura uusi mestaruutensa vuoden tauon jälkeen vuonna 1988 kun se päihitti finaaleissa Sparta Prahan.

Košicessa kaudella 1989–1990 TJ Gottwaldovia vastaan käydyn ottelun aikana vierasjoukkueen pelaaja Luděk Čajka törmäsi pelitilanteessa pää edellä kaukalon laitaan ja menetti tajuntansa. Hän menehtyi yli kuukausi myöhemmin Košicen sairaalassa. Tšekkoslovakian liiga keskeytettiin välittömästi ja sen pelaajat menivät lakkoon. Tämä johti lopulta pelaajien turvallisuutta parantaneisiin sääntömuutoksiin.

### Itsenäisessä Slovakiassa

Tšekkoslovakian jakautumisen jälkeen VSŽ Košice dominoi vastaperustettua Slovakian liigaa. Ensimmäisten kuuden kauden aikana se selvitti tiensä finaaleihin joka kerta ja voitti mestaruuden vuosina 1995, 1996 ja 1999. Euroopan jäillä se voitti Continental Cupin vuonna 1998.

1990-luvun lopulla seuran pääomistaja VSŽ oli ajautunut talousvaikeuksiin ja lopetti kaiken ylimääräisen toiminnan tukemisen. Näin myös VSŽ Košice joutui ongelmiin. Kaudella 1999–2000 se joutui päästämään monta 90-luvun mestaruuksilleen tärkeää pelaajaa menemään ja rakentamaan joukkueensa uudelleen pienempipalkkaisilla ja nuoremmilla pelaajilla.

Košicen kotistadion Steel Aréna
Joukkueen taloudellinen tila kuitenkin parani kun kaupungin rautaruukki palasi sen pääsponsoriksi kaudelle 2001–2002, tällä kertaa US Steel Košicen nimellä. Samalla joukkueen värit vaihdettiin vanhasta oranssimustasta valkosiniseksi ja myös seuran logo vaihdettiin. Košice palasikin takaisin finaaleihin jo vuoden 2003 päätteeksi, mutta hävisi Slovan Bratislavalle.

Košicen uusi kotistadion Steel Aréna avattiin viimein 24. helmikuuta 2006 yli kymmenen vuoden rakentamisen jälkeen. Seuraavalla kaudella joukkue saavutti runkosarjan pisteennätyksensä 106:lla pisteellä ja voitti pudotuspeleissä pronssia. Viime kauden pronssi kirkastui kauden 2008 päätteeksi hopeaksi kun joukkue hävisi finaaleissa MsHK Žilinalle. Samalla kaudella se teki Slovakian liigan katsojaennätyksen.

### 2010-luvun hattutemppu

Košice palasi kymmenen vuoden vaikeuksien jälkeen takaisin kultakantaan kun se kaatoi vuoden 2009 finaaleissa Žigmund Pálffyn johtaman HK 36 Skalican. Seuraava kausi alkoi hapuillen, mutta päättyi taas mestaruusjuhliin kun Košice päihitti Bratislavan kotistadionillaan otteluvoitoin 4–2. Košicesta tuli Slovakian liigan siihen astisen historian ensimmäinen kolme kertaa peräkkäin mestaruuden voittanut joukkue kauden 2011 päätteeksi, kun se dominoi sekä runkosarjaa, että pudotuspelivastuksiaan. Finaaleissa se päihitti itäisen Slovakian derbyssä HK Popradin. 

Muutaman vuoden tauon jälkeen Košice palasi takaisin kultakantaan vuosina 2014 ja 2015 kun se päihitti finaaleissa HK Nitran ja HC 05 Banská Bystrican.

### Koronaviruspandemia, talousvaikeudet ja paluu mestariksi

Kaudella 2019–2020 kärjistynyt koronaviruspandemia aiheutti suurta vahinkoa seurassa. Kun samaan aikaan seuran pääsponsori US Steel paini omien talousvaikeuksiensa kanssa, joutui HC Košice pyytämään tukea kannattajiltaan seuratoiminnan pelastamiseksi. Lopulta 600 tukijan ja US Steelin yhteistuki riitti pelastamaan seuran ja takaamaan sen perustoiminnot. Kaudelle 2020–2021 se asetti tavoitteekseen ainoastaan selvitä kaudesta taloudellisesti eikä se selvinnyt pudotuspeleihin ensimmäistä kertaa 20 vuoteen. 

Kesäkuussa 2020 Košice palautti vanhat mustaoranssit värit peliasuihinsa ja julisti aikomuksensa muuttua yhteisöklubiksi. Vuonna 2021 se vaihtoi košicelaisen jääkiekon 100- ja seuran 60-vuotisjuhlien kunniaksi logonsa nykyiseen.

Taloudellisten vaikeuksien jälkeen joukkue palasi Slovakian mestariksi kauden 2022–2023 päätteeksi kun se voitti finaaleissa HKm Zvolenin. Samalla se nousi yhdeksällä mestaruudellaan Slovakian menestystyneimmäksi seuraksi yhdessä Slovan Bratislavan kanssa.

Joukkue kaudella 2023–2024
--------------------------

| Maalivahdit |
| --- |
| # |  | **Pelaaja** | Hanskakäsi | Sopimus | Syntymäpaikka |
| **32** | Slovakia | Jaroslav Janus | L | 2024 | Prešov, Tšekkoslovakia |
| **33** | Slovakia | Dominik Riečický | L | 2024 | Košice, Slovakia |

| Puolustajat |
| --- |
| # |  | **Pelaaja** | Kätisyys | Sopimus | Syntymäpaikka |
| **18** | Slovakia | Radek Deyl | L | 2024 | Košice, Tšekkoslovakia |
| **28** | Ruotsi | Jens Olsson | L | 2024 | Malmö, Ruotsi |
| **55** | SlovakiaTšekki | Antonín Bartoš | R | 2024 | České Budějovice, Tšekki |
| **56** | Slovakia | Marián Štec | L | Juniori | Košice, Slovakia |
| **64** | Slovakia | Matej Jacko | L | 2023 | Košice, Slovakia |
| **71** | Slovakia | Eduard Šedivý | L | 2024 | Myjava, Tšekkoslovakia |
| **89** | TšekkiSlovakia | Jakub Ferenc (**A**) | R | 2024 | Levoča, Tšekkoslovakia |
|  | Kanada | Alex Breton | L | 2024 | Sainte-Marie, Quebec, Kanada |
|  | Kanada | Shawn Lalonde | R | 2024 | Orleans, Ontario, Kanada |
|  | Slovakia | Vladimír Mihálik | L | 2024 | Prešov, Tšekkoslovakia |
|  | Yhdysvallat | Cooper Zech | L | 2024 | South Lyon, Michigan, Yhdysvallat |

| Hyökkääjät |
| --- |
| # |  | **Pelaaja** | Kätisyys | Pelipaikka | Sopimus | Syntymäpaikka |
| **11** | Slovakia | Oliver Jokeľ | L | VLH | 2024 | Košice, Tšekkoslovakia |
| **20** | Slovakia | Andrej Kiss | L | VLH | 2023 | Košice, Slovakia |
| **24** | Slovakia | Matúš Havrila | L | KH | 2024 | Košice, Slovakia |
| **29** | Slovakia | Samuel Nagy | R | VLH | 2023 | Košice, Slovakia |
| **39** | Kanada | Brett Pollock | L | LH | 2024 | Regina, Saskatchewan, Kanada |
| **45** | Slovakia | Lukáš Vaculík | R | OLH | 2023 | Košice, Slovakia |
| **61** | Slovakia | Marek Bartánus (**A**) | R | LH | 2024 | Liptovský Mikuláš, Tšekkoslovakia |
| **63** | Slovakia | Patrik Lamper | L | LH | 2024 | Banská Bystrica, Slovakia |
| **72** | Ukraina | Oleksandr Plohotnik | L | VLH | 2023 | H’erson, Ukraina |
| **77** | Slovakia | Patrik Rogoň | L | OLH | 2024 | Žilina, Slovakia |
| **84** | Suomi | Joona Jääskeläinen | R | LH | 2024 | Imatra, Suomi |
| **91** | Slovakia | Michal Chovan (**C**) | L | VLH / KH | 2024 | Zvolen, Tšekkoslovakia |
|  | Yhdysvallat | Chase Berger | L | KH | 2024 | St. Louis, Missouri, Yhdysvallat |
|  | Yhdysvallat | Hunter Fejes | L | VLH | 2024 | Anchorage, Alaska, Yhdysvallat |
|  | Slovakia | Mário Lunter | L | LH | 2024 | Banská Bystrica, Slovakia |
|  | Slovakia | Tomáš Mikúš | L | KH / VLH | 2024 | Skalica, Slovakia |
|  | Slovakia | Eduard Šimun | L | KH | 2024 | Topoľčany, Slovakia |
|  | Slovakia | Tomáš Zigo | L | VLH | 2024 | Banská Bystrica, Tšekkoslovakia |

### Joukkueenjohto

* **Päävalmentaja:** Dan Ceman Kanada
* **Apuvalmentaja:** Ryan Colville Kanada
* **Apuvalmentaja:** Tomáš Kochan Slovakia
* **Maalivahtivalmentaja:** Dušan Strharský Slovakia
* **Videovalmentaja:** Radomír Chovanec Slovakia
* **Fysiikkavalmentaja:** Daniel Kičura Slovakia
* **Fysiikkavalmentaja:** Ondrej Tencer Slovakia
* **Puheenjohtaja:** Július Lang Slovakia
* **Toimitusjohtaja:** Miloslav Klíma Slovakia
* **Urheilutoimenjohtaja:** Gabriel Špilár Slovakia

*Lähde: EliteProspects*

HC Kosicen fanit katsomossaan

Kasvatit NHL:ssä
----------------

|  |  |
| --- | --- |
| * Jiří Bicek
* Peter Bondra
* Ivan Droppa
* Miroslav Ihnačák
* Peter Ihnačák
 | * Christián Jaroš
* Tomáš Jurčo
* Martin Marinčin
* Rastislav Staňa
* Marek Svatoš
 |

Lähteet
-------

1. 1 2 3 4 5 6 7 8 9 10 11 12  100 rokov spomienok HC Kosice. Viitattu 23.5.2023. (slovakiksi)
2. ↑  Tipos extraliga: HC Košice získali titul, v 5. zápase zdolali HKM Zvolen *Sportnet*.  23.4.2023. Viitattu 23.5.2023. (slovakiksi)
3. ↑   Viitattu 28.9.2021. (englanniksi)

Aiheesta muualla
----------------

* Seuran kotisivut

Tipsport liga
HC 05 Banská Bystrica • HK Dukla Trenčín • HC Košice • HC Nové Zámky • HK 32 Liptovský Mikuláš • HK Nitra • HK Poprad • HKm Zvolen • HC Slovan Bratislava • HC Prešov • HK Spišská Nová Ves   
 Entisiä joukkueita: MHK Dubnica • MHK Kežmarok • MHC Martin • 
ŠHK 37 Piešťany • HK 36 Skalica • HC 07 Detva • HK Orange 20 • MsHK Žilina



|  |  |  |  |
| --- | --- | --- | --- |
| 

| * n
* k
* m
Jääkiekon Mestarien liigan kaudet |
| --- |
|  |
| 
* 2008–2009
* 2014–2015
* 2015–2016
* 2016–2017
* 2017–2018
* 2018–2019
* 2019–2020
* ~~2020–2021~~
* 2021–2022
* 2022–2023
* 2023–2024

 |

 |